Uutisissa: Unohdettu sota, joka jatkuu edelleen.
Kristillinen palvelujärjestö vie toivoa etulinjoilla yhä sinnitteleville.
Lisäksi: Saarnasiko Jeesus täällä? Käymme Galileassa synagogassa -
Kristuksen ja opetuslasten käyttämän reitin varrella.
Ja: Irlannissa kirkkoja puretaan ja seminaarit ovat tyhjillään.
Mitä on tapahtunut ennen maailman katolisimmaksi kutsutulle maalle -
ja kuka nousee pelastamaan sen?
KRISTILLISEN MAAILMAN UUTISET
Hei ja tervetuloa uutisten pariin! Olen George Thomas.
Unohdettu sota jatkuu viisi vuotta sitten sovitusta aselevosta huolimatta.
Sotilaat Itä-Ukrainassa yrittävät torjua Venäjän tukemia taistelijoita.
Etulinjoilla asuvat ovat kärsineet ja kärsivät edelleen suurta vahinkoa.
Seuraavassa raporttini sotavyöhykkeeltä alkuvuodelta 2020.
Tämä on jäljellä Zoloten taloista etulinjoilla.
Tiistaihin 18. helmikuuta puolipäivään mennessä -
alueella on ollut 2 300 räjähdystä.
Ukrainan joukot ja Venäjän tukemat separatistit ovat taistelleet rajusti.
Aleksandr Kornev oli talossa ensimmäisten räjähdysten aikana.
Olin juuri kääntynyt, kun räjähti.
Lensin portaille. Makasin siellä 20 minuuttia.
Ukrainan mukaan venäläistaistelijat yrittivät murtaa linjan Zoloteen, -
mutta heidät torjuttiin.
Armeijamme on vahva. Tapahtui provokaatioita. Vastasimme lujasti.
Matkustimme 140 kilometriä Zolotesta etelään -
toiseen taistelujen repimään kylään.
Lukuisat Ukrainan tarkastuspisteet kielivät, että lähestymme etulinjoja.
Mukanamme oli Sergei Rakhuba, joka varttui tällä alueella.
Olemme Opytnen kylässä, joka oli eloisa ja dynaaminen yhteisö, -
ennen kuin Venäjän ja Ukrainan välille syttyi sota.
Etulinja käytännössä jakaa kylän kahtia.
Rakhuba ja mennoniittaveljien seurakunnan ryhmä -
veivät ruokaa, vettä ja muuta tärkeää Opytnen perheille ja sotilaille.
Helmikuussa 2014 Venäjä-mieliset separatistit -
aloittivat massiivisen hybridisodan tässä osassa Itä-Ukrainaa.
He valloittivat isoja osia maata.
Kuusi vuotta myöhemmin yhteisöt, kuten tämä, ovat aavekaupunkeja.
Täällä asuu vain muutama perhe, joka on asunut täällä liki koko ikänsä -
ja vannoo, ettei ikinä lähde.
Opytnessä asui ennen 700 ihmistä, nyt enää 60.
Sähköä, kaasua ja vesihuoltoa ei ole ollut yli viiteen vuoteen.
Talojen seinissä on luodinreikiä. Valtaosa taloista ei ole asuttavia.
Mutta Jumala on täälläkin läsnä.
Ihmisten täytyy tuntea toivo ja pelastus, jota Hän tuo.
On etuoikeus jakaa lahjoja ja ruokaa, -
rukoilla ihmisten kanssa ja jakaa Kristuksen rakkautta.
Rakhuba ja Wiebe vievät avustusta pommitettuun kerrostaloon.
Leeda, 78, asuu pienessä huoneessa poikansa ja neljän kissan kanssa.
Ei lämmitystä, ei vettä. Niukalti ruokaa.
Minulla ei ole mitään paikkaa. Ei ketään, kenen luo mennä.
Jään tänne ja odotan vain.
Olen asunut täällä 50 vuotta. Jään tänne.
Venäjä-mieliset hallitsevat puolta kylää ja isoja alueita, -
mm. Donetskin ja Luhanskin avainkaupunkeja.
Etäältä kuuluu vieläkin ammuskelua.
Laukauksia kuuluu joka päivä tai joka toinen päivä.
Tällä alueella on kuollut 14 000 ihmistä, -
heistä puolet tulitauon astuttua voimaan viisi vuotta sitten.
30 000 on haavoittunut. Lähes kaksi miljoonaa on joutunut pakosalle.
Tämä on unohdettu sota, Rakhuba sanoo murheellisena.
Vietin teini- ja nuoruusvuoteni Itä-Ukrainassa.
Kristityn oli hyvin vaikeaa kertoa uskostaan -
ja seurakunnan vaikuttaa neuvostoyhteiskuntaan.
Viime vuosien sota on vain lisännyt pimeyttä.
Ukrainassa syntynyt Rakhuba asuu nyt USA:ssa -
ja johtaa tennesseeläistä Missio Euraasia -järjestöä.
Se kouluttaa nuoria voittamaan entiset neuvostotasavallat Kristukselle.
Näkymme on tuoda yhteiskuntaan toivoa nuorten johtajien kautta -
sekä viedä evankeliumia nuorille ja vaikeissa oloissa eläville.
Sadat Missio Euraasian vastuunkantajat ja vapaaehtoiset -
jakoivat sotavyöhykkeellä ja entisissä neuvostotasavalloissa -
yli 120 000 toivonlahjaa lapsille.
CBN News seurasi pakettien kokoamista seurakunnan kellarissa.
On innostavaa nähdä näin moni nuori projektissa työskentelemässä.
Tämä on vain yksi pakkaus- ja jakelukeskus.
Konfliktivyöhykkeen lähellä kaupungeissa ja kylissä -
järjestettiin nuorille suunnattuja kampanjoita.
Monet kuulivat evankeliumin ensikertaa.
Opin, että Jeesus voi auttaa minua vaikeissa hetkissä, niin etten luovuta.
Tilaisuuksissa on jaettu paketteja sadoille lapsille.
Jokaisessa on leluja, koulutarvikkeita, -
kristillinen lastenlehti Spark ja lastenraamattu.
Kotona lapset luultavasti penkovat paketteja innoissaan -
ja tutkivat, mitä kaikkea he saivat.
Raamatussa, Spark-lehdessä ja jokaisen paketin selässä -
on QR-koodi, jonka voi lukea älypuhelimella.
Koodilla saa näkyviin tietoa paikallisseurakunnista, -
joihin he voivat mennä mukaan.
Kanadalainen ShareWord Global lähti mukaan kampanjaan -
jakamaan Spark-lehteä ja liimaamaan QR-kooditarroja.
Koodilla pääsee myös raamattusovellukseen.
Raamattusovelluksessa on iso määrä raamatunkäännöksiä eri kielillä -
ja ääniraamattu yli 200 kielellä.
Rakhuba sanoo, että jokainen lapsen käteen annettu lahja -
voi viestittää Jeesuksen rakkautta ja vaikuttaa perheisiin sotavyöhykkeellä.
Paketti symboloi tulevaisuutta Kristuksen kanssa.
Lapset vievät paketit kotiin. He ja heidän perheensä tajuavat, -
että Jumalassa, Jeesuksessa on toivo.
Tulossa: Viemme teidät ikivanhaan synagogaan -
sekä aikaan ja paikkaan, jossa Jeesus ja opetuslapset palvelivat.
On käynnissä sota.
Hyökkäystä paetaan vahvaan torniin.
CBN:n "The Name of God". Gordon Robertsonin uusi opetus.
Jumala on antanut sinulle oikeuden käyttää nimeään. Se muuttaa kaiken.
Löydä rauha, paraneminen, huolenpito ja varjelus Herran nimessä.
Ihmiset kertovat omakohtaisia kokemuksiaan, -
mitä luottamus Jumalan nimeen voi saada aikaan.
Ajatus pojan menettämisestä oli hirveä kokemus.
Kuulin puhelimesta, kuinka taloni repesi palasiksi ja vaimo kirkui.
Tiesin, ettei Jumala valehdellut eikä unohtanut minua.
Tämä on Jumalan lupaus, tie ja vastaus.
Juokse vahvaan torniin.
Tilaa "The Name of God" -DVD-levy puhelimitse tai ruudun osoitteesta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Hei taas. Israel on suljettu turisteilta koronaviruksen takia, -
joten viemme teidät sinne tutustumaan uuteen löytöön.
Tämä tärkeä löytö Galilean alueelta -
valottaa värikkäästi elämää Jeesuksen ajalla.
CBN:n Scott Ross raportoi Magdalasta, -
jota monet pitävät Magdalan Marian kotikaupunkina.
Genesaretin länsirannalla sijaitsevassa Magdalassa -
kohtaavat juutalainen ja kristillinen historia.
Magdala on hyvin merkittävä jo yleisessä kulttuurissa.
Magdalan Maria oli Jeesuksen tunnetuimpia opetuslapsia.
Juutalaisessa kulttuurissa Magdala oli ensimmäisen vuosisadan kaupunki.
Se on tärkeä kaivauskohde.
Isä Juan Solana käynnisti Magdala-projektin vuonna 2005 -
valottamaan Jeesuksen työtä ja kunnioittamaan uskon naisia.
Lapio painettiin maahan vuonna 2009.
Sen jälkeen projekti on ollut Jumalan kädessä, Kelly sanoo.
Ostimme maapalstan. Se paljastuikin Magdalaksi, -
ei miksi tahansa kukkulaksi.
Aloimme kaivaa rukoillen ensinnäkin, että säästyisimme arkeologialta.
Se on hyvin kallista, ja projekti viivästyy.
Sitten rukoilimme, että jos jotain löytyy, se on hyvää.
Löytyi synagoga 1. vuosisadalta.
Kelly kertoi, mikä tekee synagogasta niin erityisen.
Huone on tosi iso. Keskiosassa on kaksi istuinriviä.
Ulompien muurien sisällä on vielä yksi rivi.
Tämä ei ole perheen talo vaan koristeltu yhteisöhuone.
Siinä on mosaiikki ja freskoja. Mosaiikki on kaksiosainen.
Ruusumosaiikki on kolmivärinen. Nyt kuulimme, että värejä on 26.
Ja samanlainen kiertävä kuvio oli ilmeisesti Jerusalemin temppelissä.
Ja lisäksi Magdalan kivi. Löysimme sen tästä. Nämä ovat kopioita.
Monet arkeologit pitävät kiveä Kuolleenmeren kääröjen veroisena.
Arkeologi Motti Aviam esitteli teorian siitä, -
että Magdalan kivi muistuttaa Jeesuksen ajan temppelistä.
Esitin, että kivi on jonkinlainen malli tai symboli Jerusalemin temppelille.
Siinä on menora, alttari, kultainen alttari, näkyleipäpöytä -
ja näkymä Kaikkeinpyhimpään.
Epäjumalankuvat oli kielletty.
Jumala kuvattiinkin symbolisesti vaunuina, sanoo Aviam.
Sakarjan kirja ja monet muut kirjat toisen temppelin ajalta -
kuvailevat vaunuja, joilla Jumala ajaa.
Mikä on Magdalan merkitys Raamatun historiassa?
Magdala on suurin arkeologinen katsaus Jeesuksen aikaan.
Vaikka Jeesuksen käynnistä täällä ei ole todisteita, -
kaikki viittaa siihen, sanoo Kelly.
Minulta kysytään joka päivä, kävikö Jeesus tässä synagogassa.
Vastaan: "En tiedä. Videotallenteet ovat hävinneet."
Jeesus liikkui Galileassa.
Tämä oli reitin varrella. Täällä oli myös tärkeä satama.
Magdalan Duc al Altum -keskus vetää kävijöitä eri tunnustuskunnista.
Nimi tulee Luukkaan kirjasta, -
jossa Jeesus käski Pietaria heittää verkot syvälle.
Atrium esittelee juutalaisia naisia, jotka seurasivat Jeesusta.
Neljässä sivukappelissa on Raamatun tapahtumia kuvaavia mosaiikkeja.
Venekappelissa on veneen muotoinen alttari, jonka takana siintää Genesaret.
Kun alttarilla julistetaan evankeliumia, on kuin Jeesus saarnaisi veneestä.
Liturgian ja rukouksen aikana lipuu ohi veneitä.
Se vie kuulijat keskelle evankeliumin tapahtumia.
Alakerrassa on kohtaamisen kappeli, jossa Jumala kuroo umpeen -
kristittyjen ja juutalaisten juopaa, Kelly uskoo.
Tämä on ensimmäisen vuosisadan satamatie.
Tiedätkö kalastajien nimiä siltä ajalta? Ketkä kulkivat tätä tietä?
Jos Jeesus kävi Magdalassa, Hän oli täällä enemmän kuin synagogassa.
Oppaina on myös ulkomaisia vapaaehtoisia.
Joskus tuntuu, että uskostaan tietää hyvin vähän.
Tämä auttaa pääsemään syvemmäs -
ja elämään kaikki asiat, joita Israelista löytää.
En ole käynyt Pyhässä maassa ennen, joten tämä oli riski.
Olin hyvin yllättynyt, kun tulin Israeliin ja näin todellisuuden.
Majatalokin avattiin hiljattain.
Mitä tulevaisuudensuunnitelmia on? - Löydöt muuttivat asioita.
Ne todella rikastuttivat kohdetta.
Synagogalöytö kasvattaa valtavasti juutalaisten ja kristittyjen dialogia.
Paikka yhdistää myös kristittyjä. Täällä kaikki ovat yhtä.
Varmasti saamme yllättyä jatkossakin joka päivä, minne Jumala johdattaa.
Scott Ross, Magdala, Galilea, Israel.
Tulossa: Irlanti tunnettiin ennen maailman katolisimpana maana.
Miksi siitä on tulossa kristinuskonvastainen -
ja kuka yrittää pelastaa sen?
Rehellisiä raportteja, haastatteluja ja analyysejä.
Veteraanitoimittajat David Brody...
...seuraava askel laajenevassa kiistassa.
Jenna Browder. - Mueller puhui tarkoin.
Ben Kennedy. - Pyytää uskovia...
Pääuutiset politiikan saralta.
Kerromme saavutuksistamme maassamme.
Katso Faith Nation arki-iltaisin CBN-uutiskanavalta.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Gordon Robertsonin uutuusopetus.
Herran nimi on vahva torni.
Löydä Jumalan varjelus, joka meillä on Jumalan nimessä.
Opi, miten Jumala on parantajamme, huolenpitäjämme ja rauhan antaja.
Näe tosielämän todistuksia Jumalan huolenpidosta.
Saat vastauksen kaikkeen.
Se vastaus ei ikinä jätä sinua.
"The Name of God" saatavana nyt.
Hei taas! Irlanti oli joskus maa, jossa lähes kaikki kävivät kirkossa.
Nyt osissa Irlantia lähes kukaan ei käy. Mitä tapahtui?
Dale Hurd raportoi Dublinista, -
miten Irlannin kristillinen perintö elää yhä.
Jos jokin, niin Marian ilmestyksen kirkko Dublinin ulkopuolella -
symboloi uskon kehitystä Irlannissa. Se on Irlannin suurimpia kirkkoja.
Se aiotaan purkaa, sillä kävijöitä on niin vähän.
Lähes jokainen yli 50-vuotias täällä muistaa, -
miten lähes kaikki kävivät kirkossa.
Nyt joillain alueilla kirkossa käy tuskin kukaan.
Irlantia vuosisatoja hallinnut kristinusko kuoli yllättävän nopeasti.
Yksi johtaja sanoi: "Jumalasta on tullut irlantilaisille merkityksetön."
He hylkäsivät kirkon, laillistivat homoliitot ja abortin -
ja valitsivat homoseksuaalisen pääministerin.
Nick Park johtaa Irlannin evankelista allianssia.
Uskonto oli kulttuurinen asia.
Oltiin irlantilaisia ja siten katolisia. Ne nähtiin yhtenä.
Olimme kirkkona hyvin ylimielisiä.
Paddy Monaghan on evankelisten katolilaisten johtajia.
Vasta hävityt kansanäänestykset homoliitoista ja abortista -
herättivät katoliset näkemään, että he ovat vähemmistö.
Kirkkoja on hylätty. Jotkin seminaarit ovat lähes tyhjillään.
Yksi pappi kirjoitti, että taistelu uskosta Irlannissa on hävitty.
On kuitenkin nousemassa uusi seurakunta.
Tämä on Irlannin suurin seurakunta, romanialaisia helluntailaisia.
Betania-seurakunnan uskovat tulivat Irlantiin työn perässä.
Nyt he tajuavat, että heidät on lähetetty lähetystyöhön.
Betania kasvaa räjähdysmäisesti.
Se rakentaa uusia 5,5 miljoonan dollarin tiloja 1 500 henkilölle.
Tapasin työmaalla kaksi pastoria.
Rukoilemme ja paastoamme maan puolesta.
Jumalan suunnitelma on, että olemme siunaus maalle -
ja että ihmiset oppivat tuntemaan Hänet. Jumala rakastaa Irlantia.
Ymmärrämme, että Jumalalla on meille suuri suunnitelma ja tarkoitus.
Se on viedä Hänen sanomaansa ja työtään eteenpäin täällä.
Toiseksikin suurin seurakunta on romanialaisten helluntaiseurakunta.
Pastori Jurjea muistaa, kun Irlannista tuotiin Raamattuja Romaniaan.
Ne Raamatut tulevat nyt takaisin.
Myös afrikkalaiset seurakunnat kasvavat.
Nigerialaisella RCCG-yhdyskunnalla -
on Irlannissa yli sata seurakuntaa ja tuhansia jäseniä.
Vaikka valtaosa on hylännyt kirkkoinstituution, -
monet uskovat evankeliumin ytimeen.
Irlantilaisista nuorista noin 70 prosenttia sanoo uskovansa, -
että Jeesus nousi kuolleista. He uskovat taivaaseen ja helvettiin.
He uskovat, että Jeesus oli lihaksi tullut Jumalan Poika.
Usko evankeliumin tosiasioihin on edelleen hyvin yleistä.
Kun uskonto ja institutionaalistuminen tukehduttivat meitä, -
ei ollut paljon elämää. Nyt kun instituutiot ovat murenemassa, -
olemme mahdollisuuksien maassa.
Henki liikkuu myös katolisissa kirkoissa, Monaghan sanoo.
Irlannissa on käynnissä herätys. Pappeja syntyy uudesti -
ja täyttyy Pyhällä Hengellä. He saavat uutta näkyä.
Irlannilla on vahva hengellinen perintö. Saatana tahtoo tuhota sen.
Uskon uuteen heräämiseen.
Irlanti oli muinoin lähetyskenttä. Sitten siitä tuli lähettävä maa -
ja uudelleen lähetyskenttä.
Olemme näkemässä kristinuskon räjähdysmäistä kasvua.
Jumala ei kadu lahjojaan ja kutsuaan.
Irlannilla on edelleen kutsu toimia lähettäjämaana, -
ja Irlanti vielä täyttää sen tehtävän.
Dale Hurd, Dublin.
Lisää seurakunnan uutisia eri puolilla maailmaa -
kotisivuillamme osoitteessa cbnnews.com.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"Toiset turvaavat vaunuihin, -
toiset hevosiin, -
mutta me tunnustamme Herran, Jumalamme, nimeä."
CBN:n "The Name of God" (Jumalan nimi).
Jehova shalom - Herra on rauhamme.
Jehova Jire - Herra pitää huolen.
Jehova Shamma - Herra on läsnä.
Jehova Rafa - Herra parantaa.
Jehova Tsidkeinu - Herra vanhurskautemme.
Gordon Robertsonin opetus Jumalan nimestä on rohkaiseva.
Jumala on antanut sinulle oikeuden käyttää nimeään.
Näet tosielämän todistuksia Jumalan huolenpidosta.
Kuulin talon repeytyvän palasiksi. Vaimo kirkui.
Pojan tila oli vakavampi kuin ajattelimmekaan.
Tule CBN:n kumppaniksi. Saat The Name of God -opetuslevyn.
Tilaa ruudun numerosta tai osoitteesta cbn.com.
Hei taas! Filippiineille tunnusomaiset jeepneyt -
seisovat nyt paikallaan, koska matkustajat pysyvät kotona.
Kuljettajat, jotkut lastensa kanssa, kerjäävät kadulla ruokaa ja apua.
CBN:n Lucille Talusan raportoi Manilasta, -
kuinka Operaatio Siunaus auttaa heitä selviytymään.
Kun muut lapset ovat turvassa kotona koronapandemian aikana, -
Cedie Sebastian, 11, kerjää kadulla rahaa ruokaan.
Käy sääli isääni, jolla ei ole työtä.
Meillä ei ole ruokaa.
Kerjään, jotta meillä olisi rahaa ostaa riisiä, ruokaa ja maitoa sisarelleni.
Cedien isä on yksi tuhansista jeepney-kuljettajista, -
jotka menettivät työpaikkansa -
hallinnon rajoitettua liikkumista kokoontumista maaliskuussa.
On kurja nähdä pojan kerjäävän, mutta en voi estääkään.
Hän käskee olla lähellä siltä varalta, että poliisi yrittää pidättää hänet.
Osa reiteistä on avattu uudelleen. Töihin palasi 6 000 kuljettajaa.
Se on vain pieni osa yli 50 000 jeepneystä, -
jotka ennen täyttivät Manilan kadut.
Minun täytyy pitää maskia, etten saa sadan dollarin sakkoja.
Takanani on työttömiä jeepney-kuljettajia.
He kerjäävät kadulla ruokaa ja rahaa.
Valtaosa on saanut häädön maksamattomien vuokrien takia.
Nyt he asuvat jeepneyssään, mikä ei ole lainkaan mukavaa.
Olemme asuneet täällä koronasulusta asti.
Se on vaikeaa etenkin lapsille.
Hyttysiä on paljon, ja autossa on kuuma
Olen pyytänyt viranomaisia avaamaan reitit uudelleen.
Meillä ei ole ollut tuloja kuukausiin.
Muiden kuljettajien tavoin -
Nilo Malibiran on turhautunut perheen kurjiin elinoloihin.
Itkettää nähdä perheen kärsivän.
Haluaisin ostaa heille asioita, mutta minulla ei ole rahaa.
Poika sairastui. Ei ole rahaa maitoon ja lääkkeeseen. Turhauttavaa.
Operaatio Siunaus jakoi jeepney- kuljettajille ruokakasseja, -
joissa oli mm. riisiä, säilykkeitä, nuudeleita, muroja ja kahvia.
Kiitos kaikesta! Tästä on todella iso apu.
Meillä ei olisi varaa tällaiseen.
Olen onnellinen kaikesta Operaatio Siunauksen antamasta.
Se on iso apu. Nyt meillä on paljon ruokaa.
Minun ei tarvitse kerjätä. Kiitos paljon!
Operaatio Siunauksen vapaaehtoispastori -
kertoi kuljettajille pelastussanoman Kristuksesta.
Hän rukoili heille uskonvahvistusta siihen asti, -
että jeepneyt voivat palata kadulle.
Lucille Talusan, Manila.
Kiitos seurasta. Ensi viikkoon! Jumalan siunausta.
Suomennos: Marianne Tenetz